
Parlamentul  României

Camera  Deputaţilor

Comisia pentru industrii si servicii







                              Bucureşti, 04.10.2001








                    Nr.251/XVIII/3

BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU

· 

Vă înaintăm, alăturat, Raportul asupra proiectului de Lege pentru ratificarea Acordului comercial de cooperare economică şi de plăţi dintre Guvernul României şi Guvernul Republicii Populare Democrate Coreene, semnat la Bucureşti la 19 octombrie 2000.

· 

La întocmirea raportului, comisia a avut în vedere:

· avizul Consiliului Legislativ;

· avizul Comisiei pentru buget, finanţe şi bănci;

· avizul Comisiei juridice, de disciplină şi imunităţi;

· punctul de vedere al Ministerului Afacerilor Externe.

În raport de obiectul şi conţinutul său, proiectul de lege face parte din categoria legilor ordinare.



p.PREŞEDINTE,                                           SECRETAR,

                       Ioan Bivolaru                                             Aurelia Vasile          

RAPORT

asupra proiectului de Lege pentru ratificarea Acordului comercial de cooperare economică şi de plăţi dintre Guvernul României şi Guvernul Republicii Populare Democrate Coreene, semnat la 

Bucureşti la 19 octombrie 2000



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond cu proiectul de Lege pentru ratificarea Acordului comercial de cooperare economică şi de plăţi dintre Guvernul României şi Guvernul Republicii Populare Democrate Coreene, semnat la Bucureşti la 19 octombrie 2000, trimis cu adresa nr.515 din 24 septembrie 2001.



Proiectul de lege a fost adoptat de Senat în şedinţa din 13 septembrie 2001 în forma prezentată de iniţiator.



Principalele prevederi cuprinse în Acord se referă la:



- măsuri de promovare activă a comerţului şi cooperării economice în conformitate cu legile , reglementările şi normele în vigoare dintre cele două părţi;



- efectuarea plăţilor între cele două părţi în valută liber convertibilă;



- participarea la târguri şi expoziţii internaţionale organizate în cele două ţări;



- protejarea mărfurilor originale din cealaltă ţară de orice formă de competiţie neloială;



- rezolvarea neînţelegerilor dintre părţi prin consultări şi negocieri prieteneşti;



- valabilitatea Acordului pe o perioadă de 5 ani şi în continuare pe alte perioade de câte 5 ani, dacă nici una din părţi nu notifică în scris, cu 90 de zile înainte, intenţia sa de încetare a valabilităţii Acordului.



În raport de obiectul şi conţinutul său, proiectul de lege face parte din categoria legilor ordinare.



p.PREŞEDINTE,                                         SECRETAR,

                      Ioan Bivolaru                                            Aurelia Vasile

Expert,

Viorela Gondoş

